open-index/open-wikipedia-markdown huggingface dataset:
Korttidshukommelse

**Korttidshukommelse** er en evne til å huske informasjon i kort tid for eksempel 30 sekunder etter at den er mottatt. Korttidshukommelsen er som regel uendret det meste av livet, i motsetning til langtidshukommelsen som ofte svikter ettersom man blir eldre.

Hukommelse reflekterer evnen til å lære ny informasjon, lagre denne og å hente den frem i adekvate situasjoner. Hukommelse og læring henger derfor nøye sammen. Hukommelses-vansker kan altså skyldes problemer på alle disse tre stadiene.  

Vi kan skille mellom innlæring av kunnskap og innlæring av ferdigheter. 
Fakta-kunnskap læres ofte raskt, men går også raskt i glemmeboken dersom kunnskapen ikke holdes ved like. Ferdigheter som sykling og svømming tar lengre tid å lære, men når vi behersker dem, vil ferdighetene sitte godt bevart.  

## Flere typer hukommelse?
Opplevelsesmessig er det stor forskjell på å huske et telefonnummer vi nettopp har slått opp, og når vi skal huske noe vi lærte på skolen for lenge siden. Det første er et eksempel på at korttidshukommelsen fungerer. Informasjon lagret i korttidshukommelsen er midlertidig. Dersom noe skal huskes over lengre tid, må kunnskapen "overføres" til langtidshukommelsen.  

I de senere år har begrepet arbeidsminne (working memory) blitt brukt for å forklare hvordan informasjon fra ulike sanser kan integreres. 
Undersøkelser har vist at personer kan ha begrenset korttidshukommelse for en sansemodalitet, mens de kan gjengi informasjon normalt fra en annen sansemodalitet. Dette tyder på at det kan være flere områder for midlertidig lagring av informasjon i hjernen.
San Miniato al Monte

**San Miniato al Monte** er en basilika som står på et av de høyeste punktene i Firenze. Den regnes som ett av de fineste eksempler på romansk arkitektur i Toscana og en av de vakreste kirker i Italia overhodet. Fasaden ble kledd i hvit carraramarmor og dunkelgrønn serpentin under forrenessansen. Kirken har fått tildelt den pavelige ærestittelen *[[Basilica minor]]*.

San Miniato al Monte ligger på høyden bak Piazzale Michelangelo, med utsikt over Firenze.

## Referanser
Willy Simonsen

**Willy Christian Simonsen** (1913–2003) var en norsk tele- og radiopioner og motstandsmann. Han var sivilingeniør, utdannet som diplomingeniør ved teknisk høyskole i Dresden i 1938 og med jobb som radioingeniør på Elektrisk Bureau fra 1938 til 1939. Han fikk deretter jobb som laboratorieingeniør på Christian Michelsens Institutt i Bergen fra 1939 til 1941.

## Andre verdenskrig
Han arbeidet som forsker i Bergen under det tyske angrepet på Norge i 1940. Han ble fort involvert i motstandsbevegelsen, og sto bak et prosjekt med å avlytte tysk telefonkommunikasjon mellom Bergen og Oslo, og videreførte denne informasjonen til England. 

Simonsen ble arrestert i 1941 av Gestapo, men ble reddet i en militær aksjon der motstandfolkene Arne B. Mollén og Roar Opsahl kom i tyske uniformer på Ullevål sykehus for å hente Simonsen og andre fanger til «avhør». Simonsen var havnet på sykehuset etter å ha blitt innpodet med en dysenteri-bakteriekultur for å fremprovosere sykdom.

Simonsen kom seg så til England, hvor han arbeidet i radioproduksjonen for den britiske krigskommando. Han konstruerte Sweetheart radioen, en radio konstruert for bruk av motstandbevegelsen. Da krigen var slutt, var Simonsen et år radioteknisk konsulent for Forsvarets overkommando.

## Selskaper
Etter krigen, i 1946, opprettet han Simrad (Simonsen Radio AS), et firma for å produsere radiotelefoner for fiskeflåten. Firmaet ble senere et heleid datterselskap av Kongsberg Maritime. I 1970 startet han selskapet Simonsen Telecom, som produserte manuelle og senere automatiske mobiltelefoner.

## Heder
I 1989 ble Willy Simonsen utnevnt til Ridder 1. klasse av St. Olavs Orden for industriell nyskaping.

## Referanser


## Litteratur
* *Spioner i eget land*, Magne Lein, Genesis. ISBN 82-476-0280-6
* *Hvem Hva Hvor* 1990 ISBN 82-516-1267-5

## Eksterne lenker
* IDG.no – Norge kunne aldri fått sitt Nokia
* Ostlendingen.no – Da Norge var ledende på mobilteknologi
* Porsgrunn Folkebibl. – Episoder med N.S. og tyskerne under krigen 
* Marinelink – Simrad Co-Founder Willy Simonsen Dies (Engelsk)
Amerikansk uttaking

**Amerikansk uttaking** er en betegnelse på en måte for et lag (ofte landslag) å velge ut sportsutøvere til mesterskap eller andre konkurranser. Ved amerikansk uttaking holdes det kvalifiseringskonkurranser der de beste automatisk blir kvalifisert for mesterskapet, mens de som ikke når opp blant det forhåndsbestemte antallet (ofte de tre beste, men det kan variere) ikke får være med i mesterskapet.

Målet med denne formen for kvalifisering er å sikre at de beste på det tidspunktet kvalifiseringen blir holdt, blir tatt ut til mesterskapet. Ulempen ved amerikansk uttaking er imidlertid at tilfeldigheter og dagsform kan spille inn på kvalifiseringsresultatet, slik at generelt svakere utøvere kan kvalifisere seg på bekostning av sterkere utøvere. Det er også en ulempe ved metoden at utøvere som på grunn av skade eller andre årsaker ikke kan stille opp i kvalifiseringskonkurransen, ikke har mulighet til å kvalifisere seg til mesterskapet, selv om de skulle være skadefrie og i form ved selve mesterskapet. Dessuten kan kvalifiseringskonkurransen komme i konflikt med ønsket om å prestere best mulig i selve mesterskapet, idet man må legge inn en formtopp (ved å slippe opp på treningen) der man ellers kunne trent.

I praksis blir ulempene ved amerikansk uttaking iblant løst ved at utøvere med stort potensial som er skadet under kvalifiseringen, blir tatt ut i tillegg til de som gjør det best i kvalifiseringen. Dette kan også gjøres i tilfeller der antatt sterkere utøvere mislykkes i kvalifiseringen. Men ved streng praktisering av amerikansk uttaking blir det ikke gjort slike unntak.

Amerikansk uttaking er vanlig i USA (derav navnet) ved uttaking til internasjonale mesterskap, blant annet i friidrett. Men metoden praktiseres også i andre land og annen sport.
Pieve a Nievole

**Pieve a Nievole** er en kommune i provinsen Pistoia i den italienske regionen Toscana.

Nabokommunene er Monsummano Terme, Montecatini Terme, Ponte Buggianese og Serravalle Pistoiese.

## Referanser


## Eksterne lenker
*
Pescia

**Pescia** er en by og kommune i provinsen Pistoia i den italienske regionen Toscana. Byen ligger mellom Lucca og Firenze, ved elven Pescia.

Noen små landsbyer i de omkringliggende fjellene hører også til kommunen Pescia. Jean Charle Sismondi kalte fjellene rundt for «Pescias Sveits», fordi landsbyene ligner på sveitsiske alpelandsbyer; alle har (eller har hatt) en bymur, en liten kirke og et tårn, som ble brukt som kirketårn. Landsbyene heter Medicina, Fibbialla, Aramo, San Quirico, Castelvecchio, Stiappa, Pontito, Sorana, Vellano og Pietrabuona. Andre landsbyer i kommunen er Collodi, Veneri, Alberghi og Chiodo.

Pescia er bl.a. kjent for sitt blomstermarked og for Carlo Collodis eventyr om Pinocchio.

## Referanser


## Eksterne lenker
*
Ed Helms

**Edward Parker Helms** (født 1974) er en amerikansk skuespiller og komiker, mest kjent for sitt arbeid som korrespondent for *[[The Daily Show]]* på Comedy Central og rollen som Andy Bernard i den amerikanske versjonen av ''The Office''.

## Biografi
Edward Helms ble født i Atlanta i Georgia i 1974, fullførte grunnskole og high school ved The Westminster Schools i 1992 og ble uteksaminert fra Oberlin College i 1996. Medskuespilleren Brian Baumgartner i *The Office* fullførte samme high school ett år tidligere enn Helms, og i 2007 ble de sammen hyllet for sin suksess i Hollywood ved en seremoni på skolen.

Helms har en rekke mindre roller og gjesteopptredener i tv-serier og filmer, og var fra 2002 til 2006 fast korrespondent og humorist i *The Daily Show*. I juli 2006 kunngjorde NBC at Helms ville opptre i minst ti episoder i tredje sesong av *The Office*, og i februar 2007 fikk han en fast rolle i serien. Han har samtidig med innspillingen av *The Office* hatt sporadiske opptredener på *The Daily Show*.

I 2009 spilte Helms rollen som Stu i filmen *[[The Hangover]]*, og i oppfølgerne The Hangover Part II (fra 2011) og The Hangover Part III (fra 2013).

## Referanser


## Eksterne lenker
*
Piteglio

**Piteglio** er en tidligere kommune i provinsen Pistoia i den italienske regionen Toscana.

Nabokommunene var Bagni di Lucca (LU), Cutigliano, Marliana, Pescia, Pistoia og San Marcello Pistoiese. 1. januar 2017 ble kommunene San Marcello Pistoiese og Piteglio slått sammen til den nye kommunen San Marcello Piteglio.

## Referanser


## Eksterne lenker
*
Forskrift om bruk av mobiltelefon i bil

**Forskrift om forbud mot førers bruk av håndholdt mobiltelefon under kjøring med motorvogn** (korttittel: **forskrift om bruk av mobiltelefon i bil**) er en norsk forskrift vedtatt av Samferdselsdepartementet med hjemmel i vegtrafikkloven. Forskriften trådte i kraft 15. mars 2000. Endring forskrift trådte i kraft 2. mai 2013. Den går ut på følgende:

*§ 1. Definisjoner
**I denne forskrift forstås med:
**a) Mobiltelefon: radioutstyr for kommunikasjon over offentlig nett.
**b) Bruk av mobiltelefon: enhver betjening av mobiltelefonens funksjoner.
*§ 2. Førers bruk av mobiltelefon under kjøring med motorvogn
**Fører av en motorvogn må ikke bruke mobiltelefon under kjøring.
**Fører kan likevel bruke mobiltelefonen til å starte opp, gjennomføre og avslutte en samtale når mobiltelefonen under kjøringen er håndfri eller er plassert i en holder.
**Holderen skal være montert i umiddelbar nærhet av rattet og så nært førers ordinære synsfelt under kjøring som praktisk mulig, med mindre holderen er en integrert del av kjøretøyets originalinnredning.

## Kilder
*Trygg Trafikk
*Lovdata
Ponte Buggianese

**Ponte Buggianese** er en kommune i provinsen Pistoia i den italienske regionen Toscana.

Den ligger ca. 23 km. vest for Pistoia i Valdinievole.

## Referanser


## Eksterne lenker
*
Dvergsypresslekten

**Dvergsypresslekten** (Chamaecyparis) er en gruppe av bartrær innenfor sypressfamilien *(Cupressaceae)*. Slekten er opprinnelig i det Øst-Asia og Nord-Amerika, dvs rundt det nordlige Stillehavet med innlandsområder. I norsk nomenklatur opererer man dessuten ofte med slektsnavnet nutkasypresslekten *(Chamaecyparis)*, men internasjonalt kalles den dvergsypresslekten, mens arten nutkasypress regnes til sypresslekten.

Artene blir 20-70 centimeter høye, og kjennes på en skarp lukt.

Arten nutkasypress – tidligere *Chamaecyparis nootkatensis* – ble lenge regnet til denne slekten, men DNA-analyse og genetisk systematikk *(Gadek et al., 2000)* har ført den tilbake til sitt opprinnelige navn og plassering fra 1824-41 i sypresslekten – som *[[Cupressus nootkatensis]]*. Enkelte amerikanske forskere mener dens slektninger også kan utgjøre en egen slekt/gruppe: *[[gullsypresslekten]] (Callitropsis)*, under artsnavnet *[[Callitropsis nootkatensis]]*.

## Arter
Det er 5 eller 6 arter i denne slekten:
* Taiwansypress – *([[Chamaecyparis formosensis]])* (Taiwan)
* Lawsonsypress eller «edelsypress» – *(Chamaecyparis lawsoniana)* (vestlige Nord-Amerika)
* Solsypress – *([[Chamaecyparis obtusa]])* (Japan)
** Chamaecyparis taiwanensis – *([[Chamaecyparis taiwanensis]])* (Taiwan)
* Nålesypress – *(Chamaecyparis pisifera)* (Japan)
* Atlantersypress – *([[Chamaecyparis thyoides]])* (østlige Nord-Amerika)
;Tvilsom art:
* *[[Nutkasypress]] (Chamaecyparis nootkatensis)* = syn. *[[Cupressus nootkatensis]]*

## Referanser

## Eksterne lenker
*
San Marcello Pistoiese

**San Marcello Pistoiese** er en bosetning (frazione) og tidligere kommune i provinsen Pistoia i den italienske regionen Toscana.

Nabokommunene var Cutigliano, Fanano (MO), Pistoia, Lizzano in Belvedere (BO) og Piteglio. 1. januar 2017 ble kommunene San Marcello Pistoiese og Piteglio slått sammen til den nye kommunen San Marcello Piteglio.

## Frazioni

Kommunen omfattet følgende *[[frazione|frazioni]]*:

Bardalone, Campotizzoro, Gavinana, Maresca, Pontepetri, Mammiano, Lizzano Pistoiese, Spignana

## Referanser


## Eksterne lenker
*
Sypresslekten

**Sypresslekten** (Cupressus) er en gruppe av bartrær innenfor sypressfamilien *(Cupressaceae)*. Slekten er opprinnelig i Asia, Nord-Amerika og rundt Middelhavet. Den omfatter i Nord-Amerika arter som tidvis gis et eget slektsnavn, **Gullsypresslekten** eller ***nutkasypresslekten*** *(Callitropsis)*. I norsk nomenklatur opererer man dessuten ofte med nutkasypress som en egen slekt – Nutkasypresslekten *(Chamaecyparis)*, men internasjonalt regnes denne arten siden år 2000 til sypresslekten, og *Chamaecyparis* kalles normalt «dvergsypresslekten».

Artene blir 5-40 meter høye, konglene 1-4 cm lange. Flere av artene sprer seg ved å bevare frøene i lukkede kongler under skogbrann, og kolonisere det nybrente landskapet etter at moderplanten er ødelagt.

Det er 16-25 arter i denne slekten. Arten nutkasypress – tidligere *Chamaecyparis nootkatensis* – ble lenge regnet til dvergsypresslekten, men DNA-analyse og genetisk systematikk *(Gadek et al., 2000)* har ført den tilbake til sitt opprinnelige navn og plassering fra 1824-41 i sypresslekten – som *Cupressus nootkatensis*. Enkelte amerikanske forskere mener dens slektninger også kan utgjøre en egen slekt/gruppe: *[[gullsypresslekten]] (Callitropsis)*, under artsnavnet *[[Callitropsis nootkatensis]]*.

Gullsypresslekten brukes tidvis til å betregne sypressene i den nye verden Amerika, herunder nutkasypressen, men her regnes de nedenfor under *Cupressus* under «*Nord-Amerika*»

## Arter
Det følgende er et utvalg arter:

***Eurasia***
* Ekte sypress eller *Middelhavsypress* – *Cupressus sempervirens*
* Bhutansypress *Cupressus cashmeriana* 
* Chengsypress – *Cupressus chengiana* (truet)
* Yunnansypress – *Cupressus duclouxiana*
* Saharasypress – *Cupressus dupreziana* 
** Marokkansk sypress – *Cupressus atlantica*
* Tåresypress – *Cupressus funebris* 
* Tibetansk sypress – *Cupressus gigantea* (truet) 
* Himalayasypress – *Cupressus torulosa* 
***Nord-Amerika*** (artene tidvis kalt Gullsypressletken eller Nutkasypresslekten, *Callitropsis*)
* Arizonasypress – *Cupressus arizonica*
** Smooth Arizona Cypress – *Cupressus arizonica* var. *glabra* 
** San Pedro Martir-sypress – *Cupressus arizonica* var. *montana* 
** Nevadasypress – *Cupressus arizonica* var. *nevadensis* 
** Cuyamacasypress – *Cupressus arizonica* var. *stephensonii* 
* Medocsypress – *Cupressus bakeri* 
* Gowensypress – *Cupressus goveniana*
** Santa Cruz-sypress – *Cupressus abramsiana* 
** Mendocinosypress – *Cupressus pigmaea*
* Guadalupesypress – *Cupressus guadalupensis*
** Tecatesypress – *Cupressus guadalupensis* var. *forbesii* 
* Meksikansk sypress – *Cupressus lusitanica* 
** Benthamsypress – *Cupressus lusitanica* var. *benthamii* 
* Macnabsypress – *Cupressus macnabiana* 
* Montereysypress – *Cupressus macrocarpa* 
** Leylandsypress - hybrid av Monterrey × Nutka - *X Cupressocyparis leylandii* = syn. *Callitropsis × leylandii*
* Nutkasypress - *Cupressus nootkatensis* = syn. *Chamaecyparis nootkatensis*
* Sargentsypress – *Cupressus sargentii*

## Referanser

## Eksterne lenker
*
Uzzano

**Uzzano** er en kommune i provinsen Pistoia i den italienske regionen Toscana.

Nabokommunene er Buggiano, Chiesina Uzzanese, Pescia og Ponte Buggianese.

## Frazioni

Kommunen omfatter følgende *[[frazione|frazioni]]*:

Fornaci, Forone, Molinaccio, La Costa, Sant'Allucio, Santa Lucia, Torricchio.

## Referanser


## Eksterne lenker
*
Quarrata

**Quarrata** er en kommune i provinsen Pistoia i den italienske regionen Toscana.

Nabokommunene er Agliana, Carmignano (PO), Lamporecchio, Pistoia, Prato (PO), Serravalle Pistoiese og Vinci (FI).

## Referanser


## Eksterne lenker
*
Tyrkias provinser

Tyrkia er delt i 81 provinser (tyrkisk: *iller*). Provinsen administreres av en guvernør (*[[vali (Det osmanske rike)|vali]]*). Provinsene ble tidligere benevnt guvernementer (*[[vilayet]]*).

Provinsene er videre delt i distrikter. Hver provins har et administrasjonssenter (*il merkezi*) som består av ett eller flere distrikter (*merkez ilçe*, *ilçe*). Provinsen har som regel samme navn som administrasjonssenteret.

## Liste over provinser med administrasjonssenter

 

* Folketall fra folketellinga 2000.
Viktor Khrjapa

**Viktor Khrjapa** (russisk: Виктор Владимирович Хряпа; født 3. august 1982) er en russisk basketballspiller for Russlands basketballandslag. Khrjapa spiller forward på banen, og har tidligere spilt profesjonelt for klubbene Autodor Saratov, CSKA Moscow, New Jersey Nets, Portland Trail Blazers og Chicago Bulls.

## Europeisk karrière
Da Viktor Khrjapa startet sin proffkarriere var han 17 år gammel. Han spilte da for laget Autodor Saratov. Senere kom han til den russiske klubben CSKA Moscow der han spilte i to sesonger. Khrjapa ble den yngste spilleren som noen gang har spilt for Russlands basketballandslag i 2002 da han var 19 år gammel.

I verdensmesterskapet i basketball 2002 spilte Khrjapa åtte kamper for landslaget der han i gjennomsnitt scoret 2,8 poeng per kamp og han tok i gjennomsnitt 1,8 returer per kamp.

## NBA-karriere
### New Jersey Nets
I 2004 ble Viktor Khrjapa trukket opp til NBA av klubben New Jersey Nets. Det tok ikke lang tid før Khrjapa ble byttet til Portland Trail Blazers mot Eddie Gill.

### Portland Trail Blazers
24. juni 2004 fikk Khrjapa kontrakt med NBA-klubben Portland Trail Blazers. Han spilte i klubben i to sesonger.

Khrjapa spilte totalt 101 kamper for klubben der han startet 58 av dem. I 2005 &ndash; 2006-sesongen spilte han 69 kamper der han startet 53 av dem. Han scoret i gjennomsnitt 5,8 poeng per kamp og tok i gjennomsnitt 4,4 returer per kamp. Khrjapa scoret på 46,2 % av skuddene sine fra banen inkludert 33,3 % av sine 3-poengskudd. Han scoret også 69,4 % fra straffelinjen.

### Chicago Bulls
28. juni 2006 ble Khrjapa, sammen med Tyrus Thomas, byttet til Chicago Bulls mot LaMarcus Aldridge. Khrjapa spilte for denne klubben som forward.

I 2006 &ndash; 2007-sesongen spilte Khrjapa 33 kamper for Chicago Bulls der han i gjennomsnitt scoret 2,2 poeng per kamp og tok i gjennomsnitt 1,7 returer per kamp. Han scoret på 38,6 % av skuddene sine fra banen og 73,1 % fra straffelinjen.

## Referanser


## Kilder
* Viktor Khrjapa biografi hos NBA

## Eksterne lenker
*
Breimsbygda Skisenter

**Breimsbygda Skisenter** er et norsk vintersportssted som ligger på Utvikfjellet 630 meter over havet i Gloppen kommune. 

Senteret kaller seg «- fylkets beste utfartsområde», og viser til bredden i sine tilbud med to skitrekk i alpinanlegget med flere nedfartsløyper og flomlys. Den lengste har en lengde på 960 meter, med et fall på 250 meter, mens den kortere er på 600 meter og et fall på 200 meter. Når området har nok snø lages det bigjump for snowboard. Anlegget er åpent for kjøring i løs snø ved siden av alpintraseene.

Det har også to skitrekk for barn, der det ene er spesielt tilrettelagt for funksjonshemmede. I forbindelse med barneskitrekket prepareres det anlegg for skileik. Senteret har videre egen lysløype for langrenn og en rekke turløyper både mot vest og øst, der løypene mot vest er mest brukt på grunn av stølene i området og det lette turterrenget.

Til senteret hører også en egen kafé og varmestue. Det finnes også en grillhytte i tilknytning til anlegget. I forbindelse med parkeringsplassen til stedet finnes det egne strømuttak for bobiler og lignende behov.

## Arrangement
I forbindelse med påskeferien avvikles områdets to største årlige arrangement 
* Even Hole cup arrangeres av Breimsbygda IL i alpinanlegget.
* Rypeskarsrennet arrangeres av Fjellhug/Vereide IL i løypetraseene vestover fra senteret.

## Eksterne lenker
Breimsbygda Skisenters hjemmeside
Mariel Zagunis

**Mariel Leigh Zagunis** (litauisk: Žagunis, født 3. mars 1985 i Beaverton, Oregon) er en amerikansk fekter i klassen sabel. Under OL i Aten tok hun gull for USA for første gang på 100 år. Under Sommer-OL i Beijing forsvarte hun tittelen og tok sitt andre OL-gull.

Hun har også vunnet et VM-gull i sabel lag i Tyskland i 2005. Under VM i Italia i 2006 tok hun sølv i sabelklassen.

Zagunis var flaggbærer under åpningen av Sommer-OL i London i 2012.

Under Sommer-OL 2020 i Tokyo som ble arrangert i 2021 ble hun utslått i kvartfinalen i den individuelle konkurransen.

## Referanser


## Eksterne lenker
* 
*
Paul O’Brien

**Paul O'Brien** (født 14. april 1978, i Sør-Afrika) er en australsk skuespiller.

Han ble født i Sør-Afrika, men senere flyttet Paul og familien til Australia. Da han var 21 bestemte han seg for å flytte til Melbourne for å satse på en skuespillerkarriere, og for å bo nærmere foreldrene, som hadde flyttet dit noen år tidligere.

Paul elsker stand up komedie, og har uttalt «Skuespill er en jobb jeg gladelig gjør resten av mitt liv». Han har spilt i et par filmer, har gjort scene-opptredener, men det var i rollen som Jack Holden i såpeserien Home and Away som ble hans store gjennombrudd.

Paul er også flink til å spille gitar, han kan synge og danse salsa. I tillegg elsker han å lage mat. Spesialitetene hans er sjømat og italiensk mat. Han liker å surfe, spille golf, stå på ski og vannski.

## Referanser


## Eksterne lenker
* 
*
Odd Gleditsch

**Odd Gleditsch** (1894–1990) var en norsk forretningsmann. Han er kjent for å ha grunnlagt malingfirmaet Jotun i 1926. Gleditsch hadde i 1920 etablert en fargehandel, med hvalfangstindustrien som sitt hovedmarked. Før det hadde han i seks sesonger deltatt på hvalfangstekspedisjoner til Sørishavet.

Gleditsch var en habil elgjeger og hadde æresmedlemskap i Norges Jeger- og Fiskerforbund. I 1965 ble han utnevnt til ridder av 1. klasse av St. Olavs Orden.

I 1965 ble han også portrettert i NRKs programserie ''En askeladd i norsk næringsliv''.

Hans sønn Odd Gleditsch jr. (1929-2023) fortsatte å videreutvikle selskapet. Det samme gjorde barnebarnet Bjørn Ole Gleditsch (f. 1963) som også ble ordfører (H) i Sandefjord.

## Referanser


## Litteratur
* Sverre Mitsem, Torstein Bryn (1970) *Odd Gleditsch. En mann og hans verk*.

## Eksterne lenker
* Odd Gleditsch - Store norske leksikon
Cantagallo

**Cantagallo** er en kommune i Provinsen Prato i den italienske regionen Toscana.

Nabokommunene er Barberino di Mugello (FI), Camugnano (BO), Montale (PT), Montemurlo, Pistoia (PT), Sambuca Pistoiese (PT), Vaiano og Vernio.

## Referanser


## Eksterne lenker
*
Carmignano

**Carmignano** er en kommune i Provinsen Prato i den italienske regionen Toscana. Området har i mange århundrer vært kjent for vindyrking.

## Severdigheter
* Villa Medici von Artimino

## Referanser


## Eksterne lenker
*
Montemurlo

**Montemurlo** er en kommune i Provinsen Prato i den italienske regionen Toscana. Kommunen ligger ca. 25&nbsp;km. nordvest for Firenze og 8&nbsp;km. nordvest for Prato.

Nabokommunene er Cantagallo, Montale, Prato, Vaiano og Agliana.

## Vennskapsbyer

* Bovino (Provinsen Foggia), Italia
* Bir Lehlu, Den saharawiske arabiske demokratiske republikk
## Referanser


## Eksterne lenker
*
Poggio a Caiano

**Poggio a Caiano** er en kommune i Provinsen Prato i den italienske regionen Toscana.

## Severdigheter

* Villa Medici, bygget fra 1485 av Lorenzo de Medici, er offentlig tilgjengelig.

## Referanser


## Eksterne lenker
*
Brendan Hansen

**Brendan Joseph Hansen** (født 1981) er en  svømmer. Han er bosatt i Austin, Texas.

Hansen er 1,83 meter høy.

## Meritter
* VM 2007: Gull 100 meter bryst
* VM 2007: Sølv 50 meter bryst
* Svømme-VM 2005: Gull 100 meter bryst
* Svømme-VM 2005: Gull 200 meter bryst
* Svømme-VM 2005: Gull 4 x 100 meter medley stafett
* Sommer-OL 2004: Gull 4 x 100 meter medley stafett
* Sommer-OL 2004: Sølv 100 meter bryst
* Sommer-OL 2004: Bronse 200 meter bryst
* Kortbane-VM 2004: Gull 50 meter bryst
* Kortbane-VM 2004: Gull 100 meter bryst
* Kortbane-VM 2004: Gull 200 meter bryst
* Kortbane-VM 2004: Gull 4 x 100 meter medley stafett

## Verdensrekorder
* 100 meter bryst: 59,13
* 200 yards bryst: 1.51,74

## NCAA-rekord
* 200 yards bryst: 1.52,62

## Referanser


## Eksterne lenker
*
Michael Sweetney

**Michael Damien Sweetney** (født 25. oktober 1982) er tidligere amerikansk basketballspiller i NBA. Sweetney kom til NBA i 2003 da han ble trukket opp til klubben New York Knicks og spilte senere for Chicago Bulls.

## College-karriere
Michael Sweetney spilte for Georgetown University i tre sesonger, fra 2000 til 2003, før han kom til NBA.

Her spilte han totalt 96 kamper der han startet 95 av dem og scoret i gjennomsnitt 18,2 poeng per kamp, tok i gjennomsnitt 9,2 returer per kamp, blokkerte i gjennomsnitt 1,88 skudd per kamp og stjal i gjennomsnitt ballen 1,05 ganger fra motspilleren per kamp.

## NBA-karriere
### New York Knicks
I 2003 ble Michael Sweetney trukket opp til NBA-klubben New York Knicks. Der ble han i to sesonger før han ble byttet bort til Chicago Bulls.

I klubben spilte Sweetney 77 kamper der han startet 28 av dem. Han scoret i gjennomsnitt 8,4 poeng per kamp og tok i gjennomsnitt 4,8 returer per kamp. Sweetney scoret på 53,1 % av skuddene sine fra banen og 74,9 % av straffekastene sine for New York-klubben.

### Chicago Bulls
10. april 2005 ble Michael Sweetney byttet til Chicago Bulls sammen med Tim Thomas, Jermaine Jackson og rettighetene til tre av New York Knicks' trekk av college-spillere. Tilbake fikk New York Knicks; Eddy Curry og Antonio Davis.

I 2005 &ndash; 2006-sesongen spilte Sweetney 66 kamper for klubben der han i gjennomsnitt scoret 8,1 poeng per kamp og tok i gjennomsnitt 5,3 returer per kamp. Han scoret på 45 % av skuddene sinde fra banen og på 65,2 % av straffekastene sine.

## Referanser


## Kilder
* Sweetney bio hos NBA

## Eksterne lenker
*
Kōsuke Kitajima

**Kosuke Kitajima** (født 22. september 1982 i Tokyo) er en japansk brystsvømmer. Han er 1.77 meter høy og veier 71 kilogram.

## Merittliste
* Sommer-OL 2008 i Beijing, Kina: Gull 100 meter bryst
* Langbane-VM 2007 i Melbourne, Australia: Gull 200 meter bryst
* Langbane-VM 2007 i Melbourne, Australia: Sølv 100 meter bryst
* Sommer-OL 2004 i Aten: Gull 100 meter bryst
* Sommer-OL 2004 i Aten: Gull 200 meter bryst
* Sommer-OL 2004 i Aten: Bronse 4 x 100 meter medley
* Langbane-VM 2003 i Barcelona, Spania: Gull 100 meter bryst
* Langbane-VM 2003 i Barcelona, Spania: Gull 200 meter bryst
* Langbane-VM 2003 i Barcelona, Spania: Bronse 4 x 100 meter medley
* FINA kortbane-VM 2002 i Moskva, Russland: Sølv 100 meter bryst
* Langbane-VM 2001 i Fukuoka, Japan: Bronse 100 meter bryst

## Personlige rekorder
* 100 meter bryst: 58,91  (verdensrekord) (11. august 2008)
* 200 meter bryst: 2.07,51 (verdensrekord) (8. juni 2008)

## Referanser


## Eksterne lenker
* 
*
Liste over ordførere i Ullensaker

**Liste over ordførere i Ullensaker**. Ullensaker kommune ble opprettet ved innføringen av formannskapslovene av 1837. I 1908 ble det gjort en grensejustering mot Sørum, så en mindre del med 12 innbyggere ble overført til Ullensaker.

## Kilder
*H. Nesten (red.): *[http://urn.nb.no/URN:NBN:no-nb_digibok_2011083108069 Ullensaker - En bygdebok. Bind 1]*. Grøndahl & Søn, Oslo 1927 (s. 460-466, digitalisert av Nasjonalbiblioteket)
*Dag Juvkam: *[http://www.ssb.no/emner/00/90/rapp_9913/rapp_9913.pdf Historisk oversikt over endringer i kommune- og fylkesinndelingen]*. Statistisk sentralbyrå 1999. ISBN 82-537-4684-9

## Se også
*http://urn.nb.no/URN:NBN:no-nb_digibok_2008031104030
*Komplett ordførerliste på lokalhistoriewiki
Utmerkelsesordenen (Det osmanske rike)

**Utmerkelsesordenen** (tyrkisk: *Nişân-ı İmtiyâz*) antas å ha vært en orden som ble tildelt i Det osmanske rike, ca. 1840 til senest 1861. Det hefter usikkerhet ved om ordenen formelt sett eksisterte.

Ordenens opphav er usikkert, likeledes er få detaljer kjent om ordenens inndeling og tildeling. Bare to ordenstegn har overlevd til vår tid. Fra osmanske kilder kjenner en til bare fire tildelinger, alle til høytstående osmanske embetsmenn. På bakgrunn av dette antas ordenen å ha vært en svært sjelden utmerkelse for eksepesjonelle tjenester sultanen selv ønsket å vise sin anerkjennelse av. Utmerkelsesordenen må derfor antas å ha stått høyere enn Æresordenen, som utviklet seg til å bli en fortjenstorden. Det er mulig Utmerkelsesordenen etterhvert utviklet seg til å bli en utmerkelse for det osmanske dynastiets prinsesser. Fotografier av to prinsesser viser begge med Utmerkelsesordenens ordenstegn.

Ordenstegnet besto av en diamantbesatt stjerne med 35 odder, med sultanens stråleomkransede *tughra* (navnetrekk) på en midtmedaljong av gull omgitt av en rødemaljert laurbærkrans. Stjernen var opphengt i et rødt bånd med smale grønne striper. Ordenstegn kjennes med navnetrekkene til sultan Abdülmecid I (1839–1861) og sultan Abdülâziz (1861–1876), men alle kjente tildelinger fant sted i Abdülmecids tid. Det overlevende ordenstegnet med navnetrekket til sultan Abdülâziz har dette uten stråleomkrans.

## Referanser


## Kilder
*Edhem Eldem: *Pride and Privilege. A History of Ottoman Orders, Medals and Decorations*, Istanbul: Ottoman Bank Archives and Research Centre, 2004, ISBN 9759369281.
Emma Johansson

:*For orienteringsløperen, se [[Emma Johansson (orienteringsløper)]]*

**Emma Karolina Johansson** (født 23. september 1983 i Sollefteå) er en svensk profesjonell syklist.
I Sommer-OL 2008 i Beijing syklet hun inn til sølvmedalje for Sverige. Dermed tok Johansson den første svenske OL-medaljen for kvinner i sykling. Johansson tapte spurten for Nicole Cooke fra Storbritannia. Johansson har blant annet vært svensk mester i tempo i 2005, 2007 og 2008.

Hun er gift med nordmannen Martin Vestby.

## Meritter

;2013
* Nasjonal mester på tempo.
* 2.-plass VM fellesstart
* GP Cholet
* Gooik-Geraardsbergen-Gooik
* Emakumeen 1.-plass sammenlagt
::1.-plass 2. og 3. etappe
* Thüringen Rundfahrt Der Frauen 1.-plass sammenlagt
::1.-plass 1. og 5. etappe
* Route de Franve Féminine 1.-plass proglog

;2012
* 6.-plass – landeveisrittet ved sommer-OL 2012 (London)
* Nasjonal mester i fellesstart.
* Nasjonal mester på tempo.
* Tour de Free State: 1.-plass sammenlagt
::1.-plass 3. etappe
::2.-plass 1.2. og 4. etappe
* Giro Donne etappe 9

;2011
* Omloop Het Nieuwsblad
* Omloop Van Het Hageland – Tielt-winge
* Deerlijk
* Cholet Pays De Loire Dames
* Grand Prix De Dottignies
* Iurreta-emakumeen Bira: 2.-plass sammenlagt
::1.-plass 3b. etappe
::2.-plass 2. etappe
::3.-plass 4. etappe

;2010
Nasjonal mester i fellesstart.
* 3.-plass VM fellesstart
* Omloop Het Nieuwsblad
* La Fleche Wanzoise
* Omloop Van Het Hageland
* Deerlijk
* Gp Mameranus
* Arendonk
* Marc Van Beek Memorial
* International Thüringen Rundfahrt Der Frauen
::1.-plass 1. etappe
* Trophée D'or Féminin: sammenlagt
::1.-plass 4. etappe
::2.-plass 1. og 2b. etappe
::3.-plass 2a. etappe

;2009
* 2.-plass verdenscup sammenlagt
* Oostduinkerke
* Univé Ronde Van Drenthe
* Maarkedal
* De Klinge (st. Gilles Waal)
* Profile Ladies Tour 4.-plass
::1.-plass 6. etappe
* International Thüringen Rundfahrt Der Frauen 5.-plass
::1.-plass 5. etappe

;2008
Nasjonal mester på tempo
* 2.-plass, sølvmedalje, fellesstart OL Beijing
* Wieze-Lebbeke
* Burcht
* Laarne	
* Trophée d'Or Féminin Sammenlagt
::1.-plass 5. etappe

## Referanser


## Eksterne lenker
* 
*
Festus Mogae

**Festus Gontebanye Mogae** (født 1939) var Botswanas president fra 1998 til 2008. Han etterfulgte Quett Masire som president i 1998, og ble gjenvalgt i 2004. I 2008 trakk han seg som president, og overlot vervet til Ian Khama. Han kommer fra bamangwatostammen, og har tswana som morsmål.

Mogae studerte økonomi i Storbritannia, først ved University of Sussex, så ved University College i Oxford. Da han kom tilbake til Botswana arbeidet han først som embetsmann, så i Det internasjonale pengefondet og Botswanas bank. Fra 1992 til 1998 var han Botswanas visepresident.

Etter valget i 1999 ble han tatt i ed som president 20. oktober, for en periode på fem år. Under edsavleggelsen sa han at hans hovedmål ville være å bekjempe fattigdom og arbeidsløshet.

Etter BDPs seier i valget i 2004 ble Mogae tatt i ed for en ny periode 2. november 2004. Mogaes valgløfter var også nå å bekjempe fattigdom og arbeidsløshet, samt spredning av hiv/aids, som han lovte å stoppe i Botswana innen 2016.

Han trakk seg som president 1. april 2008, og ble etterfulgt av visepresident Ian Khama.

Mogae ble i 2008 tildelt Mo Ibrahim-prisen. Den 20. mars 2008 ble han tildelt storkorset av Æreslegionen av Frankrikes president Nicolas Sarkozy, for sitt «eksemplariske lederskap». 

## Referanser
Spillet (bok)

***Spillet*** (På engelsk: ***The Game. Penetrating the Secret Society of Pickup Artists***) er en ikke-fiksjonsbok. Den er skrevet av den amerikanske gravejournalisten Neil Strauss. I boken tok han psevdonymet *Style* og foretok et dypdykk i det såkalte sjekkekunstner-miljøet.

Boken ble utgitt i september 2005. Den handler om Strauss' reise fra å være en gjennomsnittlig frustrert fyr til å bli en mestersjekker. 

«The Game» ble i starten markedsført som en «slik-gjør-du-det-bok», skjønt den var ment å være mer selvbiografisk.

«The Game» var på bestselgerlisten til The New York Times i et par måneder. I 2007 fikk boken et nytt oppsving. Da ble nemlig suksess-serien «The Pickup Artist» sendt på musikkanalen VH1.

Filmrettighetene til boken innehas av Spyglass Entertainment.

I 2007 utgav Strauss oppfølgerboken «Rules of the Game», som er en mer teoretisk inføring i sjekkekunsten
## Eksterne lenker
*
Norsk Fjordhestgard

**Norsk Fjordhestgard** er et aktivitetssenter for bruk av fjordhest på Breim i Gloppen kommune. Gården ble etablert i 1988 og drives av en stiftelse bestående av de lokale bondelagene, fjordhestlag, kommunene Gloppen og Stryn, samt andre organisasjoner i Gloppen kommune. Fjordhestgården tilbyr ridetimer, rideleirer og kurs i stell av hest. Gården er også regional avlstasjon for fjordhestlaget i Nordfjord.
 
Norsk Fjordhestgard har et anlegg med 27 stallplasser, grusbane (250 x 65 meter), ridebane (40 x 25 meter) og ridehall (65 x 25 meter).  70 mål innmark tilhører fjordhestgården samt 100 mål utmark og 2-3 kilometer skogsveier. I tillegg er det bygget en maratonbane med to faste og to flyttbare hindre. Gården er også tilrettelagt for mennesker med ulike funksjonshemminger.

## Arrangement
Norsk Fjordhestgard er jevnlig arena for ulike arrangement med riding av fjordhest, blant annet sprangridning. Området er også arena for den årlige countryfestivalen «Norsk Countrytreff». 

## Eksterne lenker
Norsk Fjordhestgards hjemmeside
Ellen Dorrit Petersen

**Ellen Dorrit Petersen** (født 1975) er en norsk skuespiller.

Hun har vunnet Amandaprisen for beste skuespiller eller birolle tre ganger, for *[[Iskyss]]* i 2009, for *[[Blind (film)|Blind]]* i 2014 og for *[[Armand (film)|Armand]]* i 2025. Hun har også vunnet Kanonprisen 2014 for *Blind* og Gullruten 2007 for *[[Aber Bergen]]*.

Hun har sin utdannelse fra Kunsthøgskolen i Oslo.

Petersen var knyttet til Rogaland Teater (2005&ndash;2006) og har vært ansatt ved Det norske teatret fra 2006.

Hun spilte en hovedrolle som diplomatdatteren Margrete Broch Wergeland i NRK-serien *[[Erobreren (TV-serie)|Erobreren]]* (2012) etter Jan Kjærstads trilogi.

Hun kommer opprinnelig fra Tau i Rogaland, men er i dag bosatt i Son.

## Filmografi
* 2008: *[[DeUSYNLIGE]]* – Anna
* 2008: *[[Iskyss]]* – Gunvor Galtung Haavik
* 2010: *[[Kongen av Bastøy]]* – Astrid
* 2010: *[[Fjellet]]* – Solveig
* 2011: *[[Pax (film)|Pax]]* – Kathrine
* 2012: *[[Erobreren]]* – Margrete Broch Wergeland
* 2014: *[[Blind (film)|Blind]]* – Ingrid
* 2016: *[[Shelley (film)|Shelley]]* – Louise
* 2016: *[[Frikjent]]* (sesong 1-2) – Inger
* 2016: *[[Aber Bergen]]* (sesong 1-3) – Elea Bergen Wessel
* 2017: *[[Grenseland (TV-serie 2017)|Grenseland]]* – Anniken Høygård-Larsen
* 2017: *[[Hjertestart]]* - Camilla
* 2020: *[[Gledelig jul]]*
* 2021: *[[Tre nøtter til Askepott (2021)|Tre nøtter til Askepott]]* - Stemor
* 2021: *[[De uskyldige]]*
* 2022: *[[Forbannelsen (2022)|Forbannelsen]]*
* 2024: *[[Armand (film)|Armand]]*

## Priser
* 2009: Amandaprisen for beste kvinnelige skuespiller for *[[Iskyss]]*
* 2015: Kanonprisen for beste kvinnelige skuespiller for *[[Blind (film)|Blind]]*
* 2014: Amandaprisen for beste kvinnelige skuespiller for *[[Blind (film)|Blind]]*
* 2017: Gullruten for beste kvinnelige skuespiller for *[[Aber Bergen]]*
* 2025: Amandaprisen for beste skuespiller i en birolle for *[[Armand (film)|Armand]]*

### Nominasjoner
* 2011: Nominert til Amandaprisen for beste kvinnelige hovedrolle for *[[Fjellet]]* (sammen med Marte Magnusdotter Solem)
* 2018: Nominert til Gullruten for beste kvinnelige skuespiller for *[[Aber Bergen]]*
* 2022: Nominert til Amandaprisen for beste kvinnelige birolle for *[[Tre nøtter til Askepott (2021)|Tre nøtter til Askepott]]*

## Referanser


## Eksterne lenker
* Ellen Dorrit Petersen - profil og bilder på Filmweb
*
Christian Prudhomme

**Christian Prudhomme** (født 11. november 1960) er en fransk sportsjournalist og direktør for *Société du [[Tour de France]]*.

Christian Prudhomme begynte sin karriere i fransk TV og kommenterte blant annet fotball og sykling, før han ble visedirektør i to år, og fra Tour de France 2006 generaldirektør i Tour de France. I motsetning til sin forgjenger Jean-Marie Leblanc var Prudhomme aldri selv proffsyklist.

## Referanser
Røkelsessederslekten

**Røkelsessederslekten** (latin: *Calocedrus*) er en gruppe av bartrær i sypressfamilien *(Cupressaceae)*, som er nær beslektet med tuja. Slekten har 3 arter, en i Nord-Amerika og to i Kina og Taiwan.

Et viktig kjennetegn er at konglene bare har 2-4 skjell, som er lysebrune eller rødbrune. Den amerikanske arten er 40-60 meter høy, de asiatiske når 20-40 meter. Artene har mykt, bestandig trevirke som motstår forråtnelse. Trevirket har god lukt, og har vært beskattet i jakt på trevirke til møbler og pyntegjenstander.

## Arter
De tre artene i slekten omfatter:
* Californisk røkelsesseder – *Calocedrus decurrens*
* Taiwansk røkelsesseder – *Calocedrus formosana*
* Kinesisk røkelsesseder – *Calocedrus macrolepis * 

Enkelte mener at de svært like artene taiwansk og kinesisk spøkelsessider, er varianter av samme art *(macrolepis)*. 

**Californisk røkelsessider** *(Calocedrus decurrens)* eller bare ***røkelsesseder*** brukes til blyanter, siden virket er mykt og lar seg spisse uten å trevles eller sprekke. Den vokser i det vestre Nord-Amerika, fra Oregon i nord til Baja California i sør. Den er et stort tre, inntil 60 meter, diameter inntil 3-4 meter. Kronen er bredt konisk, grenene spredte. Bladene lysegrønne eller klargrønne uten stomatabånd, konglene inntil 25 mm.  Den amerikanske arten er vertsplante for skogvepsen *Syntexis libocedrii*.

**Kinesisk røkelsesseder** *(Calocedrus macrolepis)* blir 25-35 meter høyt, og er sårbart mot hogst og skogrydding, men ikke en truet art. Vokser fra Guangdong til Yunnan i sørvestre Kina, videre i nordre Vietnam, Laos, Thailand og Burma. Bladene klargrønne eller skinnende grønne på oversiden og med hvite stomatabånd på undersiden. Konglene er purpurfargede og 1-2 cm lange, konglestilken er med bare 5 mm en del kortere enn hos den taiwanske varianten.

**Taiwansk spøkelsessider** *(Calocedrus formosana)* er svært sjelden i vill tilstand, vokser kun på Taiwan og truet av utryddelse. Diameteren er opp til 3 meter, høyden 25-40 meter. Hele vekstområdet er på knappe 5&nbsp;000 km², og trues både av hogst og av skogrydding for jordbruksformål. Har med 15 mm en klart lengre konglestilk enn den kinesiske arten.

## Eksterne lenker
* 
* [''Calocedrus (Incense Cedar) at wikiPlants''](http://wikiplants.com/wiki/tiki-index.php?page=Incense%20Cedar%20(Calocedrus%20decurrens%20(Torr.)%20Florin))
* Arboretum de Villardebelle - bilder av konglene.
* Gymnosperm Database: *«Calocedrus»*-
* Flora of China: *«Calocedrus»*.
* Flora of North America: *«Calocedrus»*.
* USDA Plants Profile: *Calocedrus decurrens*.
Hurra for Andersens

***Hurra for Andersens!*** er en norsk romantisk filmkomedie og familiefilm fra 1966 regissert av Knut Andersen. Hovedrollene spilles av Arve Opsahl, Aud Schønemann, Rolv Wesenlund og Elsa Lystad. Filmen er basert på Sigbjørn Hølmebakks roman med samme tittel.

## Handling
Far og mor Andersen og de fire barna deres bor i en nedlagt landhandel i utkanten av Oslo. Der trives de godt, men mange av naboene som bor i det moderne rekkehuset er forarget over familien Andersen og deres manglende respekt for fellesskapets ordensregler. Byggelagets formann Alf Hermansen (Rolv Wesenlund) og nabofru Salvesen (Elsa Lystad) har i årenes løp hatt mang en hyggestund sammen omkring den felles forargelse de føler for familien Andersens. Bedre blir det ikke da Andersens vinner en stor gevinst i tipping, og finner ut at de skal gifte seg. De inviterer derfor alle naboene til bryllupsfesten, men komplikasjoner oppstår da de legger det på samme dato som byggelagets 5-årsjubileum. Folk i borettslaget begynner derfor å danne seg i leirer. Borettslagets leder leier inn profesjonelle musikere i et forsøk på å sabotere Andersens arrangement.  Til tross for stridighetene ender det med et stort bryllup og fred og forsoning.

## Om filmen
Filmen ble godt mottatt av anmelderne. Blant annet gav Dagbladet, Aftenposten og VG den terningkast fire, mens Dagsavisen gav den tre.

NRK skrev i forbindelse med en visning av filmen i 2003 at: «Radarparet Arve Opsahl og Aud Scønemann scorer høyt i denne filmen som er laget over Sigbjørn Hølmebakks manus. Det samme gjør så avgjort Rolf Wesenlund og Elsa Lystad som nabolagets prestisjejegere.» De skrev videre: «Hurra for Andersens” er så absolutt i slekt med forgjengere som *[[Støv på hjernen]]* og *[[Sønner av Norge (film)|Sønner av Norge]]*».

## Musikk
Filmen inneholder en musikalsk live-opptreden av den norske bluesgruppa Public Enemies. Wenche Sandnæs fremfører sangen *Hurra for Andersens*, komponert av Egil Monn-Iversen og med tekst av Alfred Næss. Den ble utgitt på singlen Nor-Disc NOR 146. Sangen ble i 1993 også utgitt på samlealbumet Norske filmklassikere av PolyGram.

Arve Opsahl fremfører sangen *Carl Alfred Andersens vuggevise*, komponert av Egil Monn-Iversen og med tekst av Alfred Næss. Sangen ble også utgitt på singlen Nor-Disc NOR 146

## I rollene
* Arve Opsahl –  Carl Alfred Andersen 
* Aud Schønemann –  Hildur Evensen, Andersens forlovede 
* Wenche Sandnæs –  Tone Andersen, 17 år 
* Kristine Reymert –  Sylvi Andersen, 10 år 
* Peter Reymert –  Roger Andersen, 7 år 
* Agnete Reymert –  Vesla Andersen, 3 år 
* Rolv Wesenlund –  Hermansen 
* Elsa Lystad –  Fru Salvesen 
* Gard Øyen –  Erik Hermansen 
* Randi Kolstad –  Fru Hermansen 
* Kaare Zachariassen   
* Carsten Byhring –  Andersens kollega 
* Kari Diesen –  Sydamen 
* Tore Foss –  Ordføreren 
* Bernt Erik Larssen –  Hovedmesteren 
* Rolf Sand –  Styremedlem 
* Hans Stormoen –  Presten 
* Ottar Wicklund –  Lysverkmannen

## Referanser


## Eksterne lenker
*
Linn Jørum Sulland

**Linn Jørum Sulland** (født 15. juli 1984) er en norsk tidligere håndballspiller, som spilte både håndball og strandhåndball. Hun la opp opp i 2021.

## Karriere
### Klubb
Sulland startet å spille håndball for , og meldte i 2001 overgang til . Hun ble der kåret til «årets spiller» i Eliteserien i håndball for kvinner 2005/06 og ble toppskårer samme sesong med 159 mål.

Fra 2009 til 2015 spilte hun for storklubben , hvor hun vant seks NM-gull, seks seriegull og ble sluttspillsmester seks ganger, samt vant Mesterligaen i 2010/11.

Hun flyttet i 2015 til Ungarn, hvor hun skrev under for . Etter kun én sesong i Ungarn, flyttet hun hjem igjen og signerte for  sommeren 2016.

### Landslag
Sulland spilte også for det norske kvinnelandslaget i håndball og Norges kvinnelandslag i strandhåndball, med syv mesterskapsmedaljer i håndball og to medaljer i strandhåndball.

Hun representerte Norge under EM i strandhåndball 2006, hvor Norge endte på 5.-plass. Året etter var hun med å ta bronsemedalje under EM i strandhåndball 2007.

Sulland var med å ta VM-sølv under Håndball-VM 2007, men var kun hjemmeværende reserve da Norge ble olympiske mestere under Sommer-OL 2008 i Beijing. Hun var dog tilbake i troppen som tok EM-gull samme år.

Hun ble hentet inn til Håndball-EM 2010 før semifinalen, som erstatter for Stine Bredal Oftedal. Under Håndball-VM 2011, hvor Norge tok VM-gull, ble Sulland norsk toppscorer med 51 mål, bare slått av Brasils Alexandra Nascimento i mesterskapet.

## Meritter
### Klubb
;Larvik
* Norgesmesterskap (6): 2009, 2010, 2011, 2012, 2013 og 2014.
* Seriemesterskap (6): 2010, 2011, 2012, 2013, 2014 og 2015.
* Sluttspillsmester (6): 2010, 2011, 2012, 2013, 2014 og 2015.
* Mesterligaen: 2010/11

### Landslag

* Håndball-VM 2005 &ndash; 9.-plass
* EM i strandhåndball 2006 – 5.-plass
* EM i strandhåndball 2007 – 
* Håndball-VM 2007 &ndash; 
* Håndball-EM 2008 &ndash; 
* EM i strandhåndball 2009 – 
* Håndball-EM 2010 &ndash; 
* Håndball-VM 2011 &ndash; 
* Sommer-OL 2012 &ndash; 
* Håndball-EM 2012 &ndash; 
* Håndball-VM 2013 &ndash; 5.-plass
* Håndball-VM 2015 &ndash; 
* Håndball-EM 2018 &ndash; 5.-plass

## Familie
Linn Sulland er datterdatter av fotballspilleren Einar Jørum, som var president i Norges Fotballforbund i perioden 1970–1980.

## Referanser


## Eksterne lenker
* 
* 
* 
* 
*  Sulland til Larvik
Tomb Raider

***Tomb Raider*** er en serie action-eventyrspill utviklet av Core Design (1996–2004) og Crystal Dynamics (2006–) og publisert av Eidos Interactive (1996–2009) og Square Enix (2009–). Det første spillet i serien ble opprinnelig utgitt i 1996 for konsollen Sega Saturn, og utgivelsene for MS-DOS og PlayStation fulgte like etter. *Tomb Raider* ble også utgitt for mobilmarkedet, Pocket PC i 2002 og N-Gage i 2003. *Tomb Raider*s hovedfigur er Lara Croft, en kvinnelig engelsk arkeolog som leter etter verdifulle gjenstander og skatter, à la Indiana Jones.

## Utgitte spill i serien
* *[[Tomb Raider (videospill)|Tomb Raider]]* – 1996 
* *[[Tomb Raider II]]* – 1997 
* *[[Tomb Raider III]]* – 1998
* *[[Tomb Raider: The Last Revelation]]* – 1999
* *[[Tomb Raider Chronicles]]* – 2000
* *[[Tomb Raider: The Angel of Darkness]]* – 2003
* *[[Tomb Raider: Legend ]]* – 2006
* *[[Tomb Raider Anniversary]]* – 2007
* *[[Tomb Raider Underworld]]* – 2008
* *[[Tomb Raider (2013)|Tomb Raider]]* - 2013
* *[[Rise of the Tomb Raider]] - [[2015]]
*Shadow of the Tomb Raider - 2018

== Tilleggspakker ==
* *Tomb Raider: Unfinished Business* – [[1998]]
* *Tomb Raider II: Golden Mask* – [[1999]]
* *Tomb Raider IV: The Times Exclusive* – [[1999]]
* *Tomb Raider III: The Lost Artefact* – [[2000]]
* ** – [[2009]]

== Spin-offs ==
* *Tomb Raider (Game Boy Color)* – [[2000]]
* *Curse of the Sword* – [[2001]]
* *The Prophecy* – [[2002]]
* *Lara Croft and the Guardian of Light* – [[2010]]

== I andre media ==
Tre filmer basert på *Tomb Raider* var utgitt per 2023: *Lara Croft: Tomb Raider* i 2001 og *The Cradle of Life* i 2003, begge med [[Angelina Jolie]] i rollen som [[Lara Croft]]. Filmene ble distribuert av [[Paramount Pictures]]. Den tredje, *Tomb Raider,* med [[Alicia Vikander]] i hovedrollen, ble regissert av [[Roar Uthaug]].
Alicia Vikander har hovedrollen i filmen som ble distribuert av Warner Bros. Pictures.

En [[animasjon]]sserie kalt *Revisioned: Tomb Raider Animated Series'' ble distribuert via videospilltjenesten GameTap i 2007.

## Referanser


## Eksterne lenker
*